《督园丁种蔬》
明代·孙承恩

懒拙寡生事，兴在田园中。学圃非为痴，我与樊子同。

种艺宜及时，刬镈藉尔佣。王政著月令，在汝敢弗供。

肉食岂可常，淡薄儒家风。何曾费万钱，自以遗厥凶。

小园无宽畦，连延亦横纵。冀尔发育茂，日食倘可充。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。